Súradnice: 52°08′00″S 23°40′00″V﻿ / ﻿52,133333°S 23,666667°V﻿ / 52.133333; 23.666667

**Brest** (biel. Брэст, ukr. Берестя; historický názov ***Brest-Litovsk***) je mesto v juhozápadnom Bielorusku, administratívne centrum Brestskej oblasti a Brestského okresu. Má 350 616 obyvateľov.

Mesto sa nachádza v juhozápadnej časti oblasti pri sútoku riek Muchavec a Západný Bug, na štátnej hranici s Poľskom. Je významnou križovatkou železničnej a cestnej dopravy, riečny prístav na rieke Muchavec.

Dejiny
------

História mesta je spojená s jeho dôležitou polohou blízko hraníc troch krajín; Bieloruska, Poľska a Ukrajiny.

Mesto je známe tým, že tu bola v roku 1596 uzatvorená Brestská únia, ktorou Kyjevská pravoslávna metropolia obnovila svoju jednotu s Katolíckou cirkvou.

V roku 1915, počas prvej svetovej vojny, bolo mesto vypálené ustupujúcimi ruskými jednotkami. Dňa 3. marca 1918 bola v meste podpísaná mierová zmluva medzi Ruskom a Nemeckom, známa ako brestský alebo brest-litovský mier.

Počas Poľsko-sovietskej vojny sa v februári 1919 dostal vtedajší Brest-Litovsk pod kontrolu Poliakov. Dňa 2. augusta 1920 ho pri protiofenzíve získala Červená armáda, ale 18. augusta ho po porážke v bitke pri Varšave získali Poliaci späť. Po skončení Rižských jednaní zostal súčasťou poľského územia. V tej dobe bolo mesto premenované na Brest nad Bugom (Брест-над-Бугом) a stalo sa centrom Poleského vojvodstva.

Dňa 14. septembra 1939 pri útoku na Poľsko do mesta vstúpil nemecký XIX. motorizovaný zbor. Ráno 17. septembra sa Nemcom Brestská pevnosť vzdala. Dňa 22. septembra Nemci Brest odovzdali na spoločnej slávnostnej prehliadke do rúk sovietskej 29. tankovej brigády.

Dňa 22. júna 1941 bolo mesto ako jedno z prvých vystavené útoku nacistických vojsk. Napriek tomu, že bolo mesto v priebehu dňa obkľúčené, sa jednotky držiace Brestskú pevnosť vytrvale bránili. Poslední obrancovia sa vzdali do nemeckých rúk v novembri, niekoľko mesiacov po tom, čo si bol vzdorujúcu pevnosť pozrieť osobne Hitler. Počas nemeckej okupácie zahynulo 40 000 obyvateľov mesta.

Mesto bolo oslobodené 28. júla 1944 počas lublinsko-brestskej operácie vojskami 1. bieloruského frontu. Podľa výsledkov Jaltskej konferencie vo februári 1945 bol Brest pričlenený k Bieloruskej SSR a stal sa súčasťou ZSSR.

8. mája 1965 bol Brestskej pevnosti udelený titul hrdinská pevnosť.

Partnerské mestá
----------------

* Rusko Astrachán (Rusko)
* Rusko Kaliningrad (Rusko)
* Rusko Oriol (Rusko)
* Rusko Ťumeň (Rusko)
* Rusko Nižnij Tagil (Rusko)
* Rusko Riazaň (Rusko)
* Rusko Novorossijsk (Rusko)
* Rusko Malgobek (Rusko)
* Rusko Iževsk (Rusko)
* Ukrajina Ivano-Frankivsk (Ukrajina)
* Ukrajina Luck (Ukrajina)
* Ukrajina Odesa (Ukrajina)
* Poľsko Biała Podlaska (Poľsko)
* Poľsko Lublin (Poľsko)
* Rumunsko Botoșani (Rumunsko)
* Holandsko Coevorden (Holandsko)
* Bulharsko Pleven (Bulharsko)
* Francúzsko Port-sur-Saône (Francúzsko)
* Francúzsko Brest (Francúzsko)
* Azerbajdžan Nachičevan (Azerbajdžan)
* Gruzínsko Batumi (Gruzínsko)
* Srbsko Subotica (Srbsko)

zdroj:

Referencie
----------

1. ↑  Population as of 1st January, 2019 by regions, Minsk City, towns of regional subordination, and districts, by main age groups.
2. ↑  Города-побратимы (партнеры) Бреста

Iné projekty
------------

Commons
* Spolupracuj na Commons Commons ponúka multimediálne súbory na tému **Brest (Bielorusko)**